इस्सै बिच्च राज खोसला फिल्म इंडस्ट्री इच अपनी पंछान बनाने लेई संघर्ष करदे रेह्। उनें दिनें उंदे पारिवारिक दोस्त ते अभिनेता देव आनंद ने राज गी फिल्म ‘बाजी’ इच गुरूदत्त दे सहायक निर्देशक दे तौर उप्पर नियुक्त करी लेआ। ब’रा 1954 इच राज गी सुतैंतर निर्देशक दे तौर उप्पर फिल्म ‘मिलाप’ गी निर्देशित करने दा मौका थ्होआ। देव आनंद ते गीता बाली अभिनीत फिल्म मिलाप दी कामयाबी परैंत बतौर निर्देशक राज खोसला फिल्म इंडस्ट्री इच अपनी पंछान बनाने इच कामयाब होई गे।